open-index/open-wikipedia-markdown huggingface dataset:
Amt Snevern

Dat **Amt Snevern** weer en Verwaltungsrebeed in dat Königriek Hannover mit Seet in Snevern binnen de Landdrostie Stood.

Dat Leid över dat Amt harr en Amtmann. In de letzten Johren harr dat Amt Snevern aver keen Amtmann mehr. He is dör en Amtsassesser vertreden worrn.

## Historie

Dat Amt Snevern is bi de Verwaltungs- un Justizreform an’n 1. Oktober 1852 in dat Königriek Hannover ut en Deel von dat Amt Rodenborg nee billt worrn ut de Amtsvaagdien Snevern un Neenkerken (Gemenen Snevern, Langloh, Grotenwe, Häbe, Issell, Fintel, Schüllern, Sprengel, Lünzen, Wintemaur, Wessloh, Neenkerken, Behningen, Täwel, Schworgen, Jillhorn, Delsen, Jilbern, Grauen, Brochdörp un Woltern). 1852 harr dat Amt 8120 Inwahners op en Rebeed von 448,38 km².

As Gericht för dat Amt is to’n 1. Oktober 1852 dat Amtsgericht Snevern inricht worrn.

1859 bi de nächste Verwaltungsreform is dat Amt von de Landdrostie Stood an de Landdrostie Lümborg wesselt un dor Deel von dat Amt Soltau worrn. Dat Amt Snevern hett also man söven Johr bestahn.

## Amtlüüd

* 1852–1854: Carl Friedrich Wilhelm Flügge, Amtmann
* 1855–1859: Johann Heinrich August Hermann Stuckenschmidt, Amtsassesser

## Footnoten
Amt Leessem

Dat **Amt Leessem** (hoochdüütsch: *Amt Lesum*) weer en Verwaltungsrebeed in Bremen-Veern un in dat Königriek Hannover mit Seet in Leessem binnen de Landdrostie Stood. Dat Rebeed höört vondaag to’n groten Deel to’n Stadtdeel Borgleessem in'n Stadtbezirk Noord von de Stadt Bremen.

Dat Leid över dat Amt harr en Amtmann.

## Geografie

In’n Westen is dat Amt an dat Amt Blomendal grenzt, in’n Oosten an dat Amt Leendaal un in’n Süden an de Stadt Bremen (op de annere Sied von de Leessem).

## Historie

Dat Amt Leessem is bi de Verwaltungs- un Justizreform an’n 1. Oktober 1852 in dat Königriek Hannover ut dat ole Patrimonialgericht Leessem-Schönebeck, en Deel von dat Amt Blomendal (Gemenen Aumund mit Lobbendörp, Beckdorp mit Wölbsch un Löhnhorst mit Hünertshagen) un en Deel von dat Amt Oosterholt (Gemeen Borgdamm) nee billt worrn. Dat Amt harr 6810 Inwahners in 999 Hüüs. Indeelt weer dat in 24 Gemenen.

As Gericht för dat Amt is to’n 1. Oktober 1852 dat Amtsgericht Leessem inricht worrn.

1859 bi de nächste Verwaltungsreform is dat Amt Deel von dat Amt Blomendal worrn. Dat Amt Leessem hett also man söven Johr bestahn.

## Amtlüüd

* –1854: Hermann Quensell
* 1854–1859: Carl Friedrich Wilhelm Flügge

## Footnoten
Amtsgericht Winsen

Dat **Amtsgericht Winsen** is een von de söss Amtsgerichten in’n Landgerichtsbezirk Lümborg. Dat hett sien Seet in Winsen in’n Landkreis Horborg.

## Överornt Gerichten

Dat Amtsgericht Winsen sünd in’n Instanzentog dat Landgericht Lümborg, dat Oberlandsgericht Celle un de Bundsgerichtshoff in Karlsruhe överornt.

## Gerichtsbezirk

To’n Gerichtsbezirk höört en groten Deel von’n Landkreis Horborg, utbenahmen de Stadt Bookholt un de Gemenen Hullnst, Jesborg, Vosshusen, Rosengoorn un Töst, de all to’n Gerichtsbezirk von dat Amtsgericht Töst tohöört.

## Geschicht

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Winsen is dor denn nee schapen worrn un weer tostännig för dat Amt Winsen, dat Amt Parrns un de Stadt Winsen.

Mit dat Groot-Hamborg-Gesett 1937 hett de Amtsgerichtsbezirk Winsen de Öörd Bullenhusen un de Delen von Over, de op dat linke Över von de Elv liggen deen, von dat Amtsgericht Horborg-Willemsborg övernahmen.

Direkter von dat Gericht is Stand 2014 Albert G. Paulisch.

### Amtsrichters

* ~1858: Johann Jacob Gerdes
* –1867: Friedrich Wilhelm von Bobers
* 1867: von Bülow
* 1867–1875: Schreiber

## Gerichtsgebüüd

Dat Gericht is in dat Slott Winsen ünnerbröcht. Deelwies is dat Gericht ok in dat ole Fängnis blangen dat Slott ünnerbröcht. Nadem dat Amtsgericht 1852 grünnt worrn is, is dat in dat Slott intagen. In dat Slott hebbt to de Tied ok al de Amtlüüd von dat Amt Winsen seten. Nadem dat Amt Winsen 1885 in’n Kreis Horborg opgahn is, is de Verwaltung na Horborg tagen un dat Gericht weer alleen in’t Slott. Na’n Tweten Weltkrieg is de Verwaltung von’n Kreis Horborg denn von Horborg na Winsen ümtagen un dat Gericht müss sik dat Slott mit de Kreisverwaltung delen. Nadem de Kreisverwaltung 1961 in dat ne’e Kreishuus un toletzt 1994 dat Katasteramt uttagen is, bruukt dat Gericht dat Slott nu ganz alleen.

## Kiek ook bi

* List von de Amtsgerichten in dat Königriek Hannover

## Weblenken

* Websteed von dat Amtsgericht Winsen (hoochdüütsch)
* Översicht över de Rechtsspröök von dat Amtsgericht Winsen (hoochdüütsch)
Amtsgericht Bremerhoben

Dat **Amtsgericht Bremerhoben** is een von de dree Amtsgerichten in’n Landgerichtsbezirk Bremen. Dat hett sien Seet in Bremerhoben.

## Överornt Gerichten

Dat Amtsgericht Bremerhoben sünd in’n Instanzentog dat Landgericht Bremen, dat Hanseaatsche Oberlandsgericht Bremen un de Bundsgerichtshoff in Karlsruhe överornt.

## Gerichtsbezirk

To’n Gerichtsbezirk höört de Stadt Bremerhoben. Dor leevt so bi 108.000 Lüüd op en Rebeed von 93,82 km².

För Mahnverfohren is siet 1. Oktober 2001 dat Amtsgericht Bremen tostännig. Siet 1. Januar 2013 is dat Amtsgericht Bremerhoben dat Zentrale Vullstreckungsgericht för dat Land Bremen.

## Geschicht

Nadem Bremerhoben 1827 grünnt worrn is, is dor dat Amt Bremerhoben inricht worrn, dat ok de Gerichtsborkeit harr. Eerst mit de Rieksjustizgesetten 1879 is dat Amtsgericht Bremerhoben inricht worrn.

Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz in dat Königriek Hannover kumplett trennt worrn un de Amtsgerichten sünd as ünnerst Gerichten inricht worrn. In Leh is dor denn dat Amtsgericht Leh nee schapen worrn un weer tostännig för dat Amt Leh. Von dat Amtsgericht Leh is 1864 dat Amtsgericht Geestmünn aftrennt worrn. De Amtsgerichten Leh, Geestmünn un Bremerhoben sünd an’n 9. Oktober 1942 to dat Amtsgericht Wersermünn vereenigt worrn un weren ünner dat Landgericht Veern stellt. Na’n Tweten Weltkrieg hebbt de Briten dat Gericht denn an’n 18. Februar 1947 ünner dat Landgericht Bremen stellt un em an’n 10. März 1947 den ne’en Naam Amtsgericht Bremerhoben geven.

An dat Gericht doot so 110 Lüüd arbeiden. Von disse Lüüd sünd 17 Richters un 16 Rechtsplegers.

## Gerichtsgebüüd

Dat Gebüüd von dat Gericht is in de Johren 1913 bet 1916 na Plaans von’n Regerungsbomeester W. Trautwein von dat Königlich-Prüüßsche Hoogboamt Leh boot worrn. Dat Gebüüd mit dree Flögels is in’n Stil von dat Neobarock. Dat is en Backsteenbo mit dree Etaaschen un en Walmdack mit en Dweergevel, de den Ingang betoont. Binnen is dat Bowark in’n Stil von prüüßsche Regerungsgebüüd restaureert worrn. Dat Gebüüd hett ünner annern Stuckdecken.

1993 is dat Gerichtsgebüüd *Noordstraat 10* as Enkelt Denkmaal ünner Schuul stellt worrn. Tohoop mit dat Gerichtsfängnis (Noordstraat 12), dat in’n Noorden anslütt, billt dat en schuulte Gesamtanlaag.

## Literatur

* Uwe Lissau (Rutgever): *150 Jahre Amtsgericht Bremerhaven. 1852 - 2002.* Bremerhoben 2002
* Uwe Lissau (Rutgever): *Amtsgericht in Bremerhaven: Geschichte und Gegenwart.* Bremerhoben 2006, ISBN 978-3-86509-512-1
* Dieter Riemer/Uwe Lissau: *Vom Leher Vogt zum Amtsgerichtspräsidenten, Gerichtsvorstände in Bremerhaven-Lehe vom Mittelalter bis heute.* Bremerhoben 2011, ISBN 978-386918133-2

## Footnoten



## Weblenken

* Websteed von dat Amtsgericht Bremerhoben (hoochdüütsch)
* Översicht över de Rechtsspröök von dat Amtsgericht Bremerhoben (hoochdüütsch)
Spoorkass Stood-Oolland

De **Spoorkass Stood-Oolland** is en Spoorkass mit Seet in Stood (Peermarkt 11a). De Bank höört to de Spoorkassen-Finanzgrupp un hett 19 Filialen in’n Landkreis Stood (in de Stadt Stood, de Samtgemeen Lüh un de Gemeen Jörk), in’n Landkreis Horborg (in de Gemeen Vosshusen) un in Hamborg (in Finkwarder un Neefeld). De Vörsitter von’n Vörstand is Wolfgang Schult, de Vörsittersche von’n Verwaltungssraad is Silvia Nieber. Dregers von de Anstalt des öffentlichen Rechts sünd de Stadt Stood un de Gemenen Jörk, Greundiek, Gauderhandviddel, Hullern-Twielenfleet, Mittelskark, Neekark, Steenkark un Vosshusen. De Rechtsgrundlaag is dat Neddersassische Spoorkassengesett.

De BLZ is 241 510 05 un de BIC NOLA DE21 STS. De Bilanzsumm weer an’n 31. Dezember 2013 1,704 Milliarden Euro, de Inlagen weren 1,166 Milliarden Euro un de Kunnenkredite 1,427 Milliarden Euro. De Bank hett üm un bi 478 Mitarbeiders (Stand Dezember 2013).

Blangen den Seet in Stood an’n Peermarkt hett de Spoorkass ok noch Filialen in Bützfleet, Eestbrügg, Finkwarder, Hahl, Hogenwedel, Jörk, Neekark, Schölisch, Seehoff, Steenkark, Stood (Sassenveerdel), Thun un Wiepenkathen.

## Historie

De Spoorkass Stood-Oolland hett sik in dat Johr 2000 billt, as de Stadtspoorkass Stood un de Oollanner Spoorkass tohoopgahn sünd.

De Spoorkass in Steenkark hett an’n 1. Oktober 1914 apenmaakt.

De Filiaal in Hullern-Twielenfleet hett Anfang Oktober 2016 dichtmaakt un de in dat Oollanner Veerdel 2017.

### Stadtspoorkass Stood

De Stadtspoorkass Stood is 1836 grünnt worrn.

### Oolanner Spoorkass

De Kass is 1872 as *Spoor- un Lehnkass von Oolland* mit Seet in Jörk grünnt worrn. Eerste Filialen sünd 1899 in Hullern un Neefeld opmaakt worrn.

Na dat Groot-Hamborg-Gesett hett de Spoorkass de Filialen in Cranz un Neefeld to’n 1. Januar 1944 an de Hambörger Ne’e Spoorkass un an de Hambörger Spoorkass afgeven müsst.

Vörsitter von’n Vörstand weer von 1979 bet 2000 Max-Dietrich Tesch.

### Vörstandsvörsitters

* 2000–2005: Max-Dietrich Tesch
* 2005–30. November 2014: Dieter Kanzelmeyer
* 1. Dezember 2014–: Wolfgang Schult

## Literatur

* Bernhard Wirtgen: *125 Jahre Stadtsparkasse Stade: 1836 - 1961. Aus dem Stader Wirtschaftsleben des 19. Jahrhunderts.* Stadtspoorkass Stood, Stood 1986
* Bernd Kappelhoff: *Die 125jährige Geschichte der als „Spar- und Leih-Casse des Altenlandes“ gegründete Altländer Sparkasse 1873-1998.* Oollanner Spoorkass, Jörk 1998

## Footnoten



## Weblenken

* Websteed von de Spoorkass (hoochdüütsch)
Amt Beverst

Dat **Amt Beverst** weer en Verwaltungsrebeed in Bremen-Veern un in dat Königriek Hannover mit Seet in Beverst binnen de Landdrostie Stood.

Dat Leid över dat Amt harr en Amtmann.

## Historie

Dat Amt Beverst is an’n 28. Februar 1851 ut dat Arvgericht Beverst un dat Borggericht Oolluunbarg nee billt worrn.

Dat Amt Beverst hett bi de Verwaltungs- un Justizreform an’n 1. Oktober 1852 in dat Königriek Hannover dat Patrimonialgericht Öös mit de Öörd Öös (mit Good Öös), Nee-Öös, Kluust un Poggmöhlen an dat Amt Bremervöör afgeven. Mit Verordnung von’n 28. September 1852 hett Beverst Kluust denn aver doch wedderkregen un Beverstermöhlen un Frellsdorpermöhlen noch von dat Amt Bremervöör tokregen. Den Hoff Stubben müss dat Amt aver an dat Amt Hagen afgeven.

As Gericht för dat Amt is to’n 1. Oktober 1852 dat Amtsgericht Beverst inricht worrn.

Dat Amt harr 7368 Inwahners in 1311 Hüüs.

1859 bi de nächste Verwaltungsreform is dat Amt oplööst worrn. De Kaspels Karkwist un Kuhs (utbenahmen de Gemeen Giel mit Gielermöhlen un Gielermoor) sünd an dat Amt Bremervöör gahn, de Gemenen Steern, Paddewisch, Ollendörp, Giel, Gielermöhlen un Gielermoor an dat Amt Oosterholt un de Kaspels Lox, Bexhöv, Oolluunbarg un Beverst un de Gemeen Apeler an dat Amt Leh. Dat Amt Beverst hett also man acht Johr bestahn.

## Amtlüüd

* Hermann Christian August Cammann
* –1859: Ernst Ziegler

## Footnoten
Langwedel

**Langwedel** betekent

* Langwedel, Hauptoort in de Gemeen Langwedel in’n Landkreis Veern, Neddersassen,
* Langwedel, Gemeen in’n Kreis Rendsborg-Eckernföör, Sleswig-Holsteen,
* Langwedel, Oort in de Gemeen Deielsdorp in’n Landkreis Gifhorn, Neddersassen,
* Langwedel, Hoff in de Gemeen Snevern in’n Landkreis Heidkreis, Neddersassen.
Amt Rodenborg

Dat **Amt Rodenborg** weer en Verwaltungsrebeed in Bremen-Veern un in dat Königriek Hannover mit Seet in Rodenborg binnen de Landdrostie Stood.

Dat Leid över dat Amt harr bet 1867 en Amtmann, de twete Beamte weer bet 1816 de Amtsschriever. In de Prüßentied na 1867 hett de eerste Beamte Amtshauptmann heten.

## Geografie

Dat Amt is in’n Noorden an dat Amt Zeven grenzt, in’n Noordoosten an dat Amt Horborg, in’n Oosten dat Amt Winsen, in’n Süüdoosten de Amtsvaagdie Fambossel-Soltau, in’n Süden dat Amt Rethen, in’n Süüdwesten dat Amt Veern, in’n Westen dat Amt Achem un in’n Noordwesten dat Amt Otterbarg (Stand 1848).

## Bet 1852

1848 weer dat Amt so 1069,49 km² groot.

1810 hett Frankriek ünner Napoleon dat Amt innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Wersermünnen un direkt to Frankriek. Rodenborg weer in disse Tied de Seet von den Kanton Rodenborg. 1813 müssen de Franzosen dat Amt denn opgeven un de ole Stand is wedderkamen.

### Öörd Stand 1848

Öörd ahn egen Nummer hebbt to de Buurschop von dat Dörp mit bihöört, ünner dat se ünnerstaht, un weren dormit nich kumplett egenstännig.

## 1852–1859

Dat Amt Rodenborg is bi de Verwaltungs- un Justizreform an’n 1. Oktober 1852 in dat Königriek Hannover denn wedder ümbillt worrn. Von dat Amt Zeven hett dat de Öörd Helsch, Sootel un Stemmen tokregen un hett an dat Amt Snevern de Öörd Snevern, Langloh, Grotenwe, Häbe, Issell, Fintel, Schüllern, Sprengel, Lünzen, Wintemaur, Wessloh, Neenkerken, Behningen, Täwel, Schworgen, Jillhorn, Delsen, Jilbern, Grauen, Brochdörp un Woltern afgeven un an dat Amt Achem de Buurschoppen Stellsfellen un Wümmingen.

As Gericht för dat Amt is to’n 1. Oktober 1852 dat Amtsgericht Rodenborg inricht worrn.

## 1859–1885

1859 bi de nächste Verwaltungsreform is dat Kaspel Söttmer ut dat Amt Otterbarg Deel von dat Amt Rodenborg worrn.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Rodenborg tohöört.

## Na 1885

Bi de Verwaltungsreform in Prüßen to’n 1. April 1885 is dat Amt Rodenborg oplööst worrn un dor is tohoop mit de Gemeen Fintel ut dat Amt Soltau de Kreis Rodenborg von worrn.

## Inwahnertall

## Amtlüüd

* 1720–1726: Thomas Achelis
* 1740–: Goert Bernhard Matthaei
* 1746–1775: Friedrich Conrad von Haerlem
* 1776–1811: Georg Hinrich Hintze
* 1811–1814: Besattertied ünner Napoleon: Kanton Rodenborg
* 1814–1835: Johann Ludolph Bansen
* 1835–1851: Johann Heinrich Christian Wehber
* 1851–1877: Rudolph August Wilhelm Hüpeden
* 1877–31. März 1885: Theodor Lueder

### Amtsschrievers

* –1754: Stamken
* ~1776: Johann Philipp Balck
* ~1784: Erich Justus Hartmann
* ~1785: Johann Friedrich Wiese
* ~1790: Adolph Erich Voigt
* 1790–: Johann Friedrich Nanne
* Georg Erich Hüpeden
* ~1803: Bernhard Heinrich Baumgarten

## Literatur

* Friedrich Tamß: *Das hannoversche Amt Rotenburg im 18. Jahrhundert.* Heimatbund Rotenburg/Wümme, Rodenborg 1958

## Footnoten
The Farm (Grupp)

**The Farm** is en britische Musikgrupp, de Rock- un Popmusik maken doot un vör allen to Anfang vun de 1990er Johren, to de Tiet vun de Madchester-Bewegung, bekannt worrn sünd.

## Historie vun de Grupp
De Grupp is 1983 in Liverpool tosamenkamen un hett toeerst en poor Independent-Singles rutbröcht. Se harrn Live-Optreden, künnen aver butendem ok in dat Footballmagazin *The End* Acht op sik tehn, dat vun Peter Hooton rutgeven weer. Blangen den Singer Hooton weer de Grupp vun Gitarrspeler Peter Grimes, den Bassspeler Phil Strongman un den Slagtüüchspeler Andy McVann grünnt. De Grupp is aver mehrmols ümbesett worrn.

In’t Johr 1989 hebbt de Liddmaten bi den Dance-Musikproduzent Terry Farley üm Hülp nafraagt, de mit jem denn dat Monkees-Cover *Stepping Stone* produzeert hett. Dormit kemen se in de engelschen Charts bit ünner de böversten 50. Mit de nächsten Single *Groovy Train* güng dat bit op den sössten Platz in de Caarts, wat för jem de Dörbrook weer. Den gröttsten Spood harrn se mit dat Leed *All Together Now*, dat op dat Album *Spartacus* vun 1991 rutbröcht weer. Dat Leed weer 1995 för den engelschen Footballvereen FC Everton un 2004 nochmol (as Remix vun DJ Spoony) as offizielle Hymne vun de engelschen Football-Natschonalmannschop nee opleggt.

## Studioalbums
* 1986 – *Pastures Old and New*
* 1999 – *Spartacus*
* 1992 – *Love See No Colour*
* 1994 – *Hullabaloo*
* 1998 – *Best of*
* 2001 – *The Very Best of*
* 2007 – *All Together With*
Elane

**Elane** is en düütsche Folk-Grupp ut dat Suerland. Jemehr Leder sünd gröttstendeels engelsch sungen, eenige aver ok hoochdüütsch. Bito hebbt se ok en Leed op Elbisch opnahmen.

## Historie vun de Grupp
De Grupp is 2001 vun de beiden Musikers Joran Elane (Singer un Tin Whistle) un Skaldir (Singer un Gitarr) grünnt worrn. Wieter höört aktuell noch Nico dorto, de Keyboard speelt, as ok Simon, de mit Vigelien un Klarinette bistüürt.

Elane sünd ünner annern op’t Wave-Gotik-Drapen un dat M’era Luna Festival optreden. In’n Dezember 2005 weer de Grupp tosamen mit de US-amerikaanschen Grupp Unto Ashes op Düütschland-Tour. Twee Johren later, 2007, geev dat mehrere Kunzerten tosamen mit de Grupp Faun un In the Nursery as ok en Düütschland-Tour mit Dornenreich un Neun Welten. 2008 weern se op Tour mit Qntal.

In’n November 2008 hett Elane mit dat Leed *Nen Ar Tasar (You See)* dat Titelleed to de 8. Staffel vun de Höörspeelreeg Edgar Allan Poe bistüürt. För dat Album *Arcane*, dat 2011 rutkamen is, hett de Grupp mit den düütschen Fantasy-Schriever Kai Meyer tosamenarbeit. De Leder op dat Album dreiht sik dorbi üm Themen un Figuren ut Meyer sien Romanen.

## Diskografie
*2004 – *The Fire of Glenvore* (Kalinkaland Records)
*2005 – *Love can’t wait E.P.* (Kalinkaland Records)
*2006 – *Lore of Nén* (Distinct Music, Omniamedia)
*2008 – *The Silver Falls* (Curzweyhl, Omniamedia / Rough Trade)
*2011 – *Arcane* (Curzweyhl, Rough Trade)
*2017 - Arcane 2
*2023 - Blackvale

## Weblenken
* Offizielle Websteed vun de Grupp (Hoochdüütsch)
Audrey Totter

**Audrey Totter** (* 20. Dezember 1918 in Joliet, Illinois; † 12. Dezember 2013 in Woodland Hills (Los Angeles), Kalifornien) weer en US-amerikaansch Schauspelerin. 

## Leven
Audrey Totter fung hör Karriere in’ Rundfunk an, wurr vun de  Filmproduktschoonssellschopp Metro-Goldwyn-Mayer ünner Verdrag nommen un geev 1945 in *Main Street After Dark* hör Lienwanddebüt. *[[The Postman Always Rings Twice|Im Netz der Leidenschaften]]* weer de eerste in en Reeg vun  Film noirs, in de se uptreden is un de hüüd to hör bekannst Filmen tellen, dorünner *[[Lady in the Lake|Die Dame im See]]*, *[[The Unsuspected|Der Unverdächtige]]*, *[[The Set-Up|Ring frei für Stoker Thompson]]* un *[[Tension|Zum Zerreißen gespannt]]*. Totter hörr to deDorstellerinnen, de för de Rull vun de „Kitty Lester“ in Robert Siodmak sien *[[The Killers|Rächer der Unterwelt]]* in’t Gespräch weern, ehe de an Ava Gardner vergeven wurr un Gardner över Nacht bekannt maakt hett. Af Anfang vun de 1950er Johren, nah dat Enn’ vun den Verdrag mit  MGM, hett se sück tosehns mit Uptreden in Feernsehserien as *[[The Alfred Hitchcock Hour|Alfred Hitchcock präsentiert]]*, *[[Rawhide|Tausend Meilen Staub]]* un *[[The Virginian|Die Leute von der Shiloh Ranch]]* befaat. Dat letzte Mal is se 1987 in de Reeg *[[Murder, She Wrote|Mord ist ihr Hobby]]* (in de Folg *Old Habits Die Hard*) vör de Kameras treden. 

Audrey Totter weer van 1953 bit to sien Dood mit den Dokter Leo Fred verheiraadt.

## Filmrullen (Utwahl)

## Weblenken
* 
* Interview mit Audrey Totter up Thecolumnists.com (engelsch)

## Enkeld Nahwiesen
Harzeborg

**Bad Harzborch** () is ene Stadt in’t södelke Neddersassen. Inst worr hier ostfälschet Platt snackt. Bad Harzborch liggt twüschen de Kreisstadt Goslär un Halberstadt.
Flagg vun Kolumbien

De **Flagg vun [[Kolumbien]]** wurr an' 26. November 1861 annommen. Dat Design vun de  Flagge wurr dör Francisco de Miranda för Venezuela entworfen un later ok för dat dör Simón Bolívar entstahn Grootkolumbien bruukt, weswegen ok de Flagg vun Venezuela un de Flagg vun Ecuador den sülvigen Grunddesign folgen.

## Beschrieven und Bedüüden

De Natschonalflagg besteiht ut dree horizontalen Striepen in de Farven Feel, Blau un Root. De bövere geel Stripen is düppelt so breet as de beid ünnere Striepen. 

För de Bedüüden vun de Farven gifft dat kien offiziell Beschrieven. Wiethen sünd aber dree Verklorensmuster verbreet: 

* Geel för de Souveränität un Gerechtigkeit, Blau för Noblesse, Loyalität un Wachsamkeit, un Root för Tapferkeit, Ehre, Groothartigkeit un den Bloottoll, de in den Kamp um de Unafhängigkeit leist wurrn muss.
* Geel för universelle Freeheit, Blau för de Gliekheit vun all Völker un sozial Schichten vör Gott un dat Gesett, un Root för de Bröderlichkeit
* Geel för groot Bodenschätze, Blau för dat Water vun de beid Ozeane, un Root för dat vergaaten Bloot in den Kamp um de Unafhängigkeit.

## Historsch Flaggen

;Flaggen vun Grootkolumbien

Bild:Flag of the Gran Colombia (1819-1820).svg|1819–1820
Bild:Flag of the Gran Colombia (1820-1821).svg|1820–1821
Bild:Flag of the Gran Colombia.svg|1821–1830

;Flagg vun dat (dormals unafhängig) Neegranada

Bild:Flag of New Granada.svg|1831–1861
Charles Frend

**Charles Frend** (* 21. November 1909 in Pulborough, Sussex, England; † 8. Januar 1977 in London) weer en britischen Filmeditor un Speelbaas.

## Leven un Wark
Frend hett de University of Oxford besöcht un füng dorna in’t Johr 1931 en Loopbahn as Editor bi de Produkschoonssellschop British International Pictures an. Man, kort later al wessel he na Gaumont British Pictures. In disse Tiet weer he bi veer Filmen vun Alfred Hitchcock för den Snitt verantwoortlich. Dorna hett he för de britischen Studios vun Metro-Goldwyn-Mayer in Elstree arbeit, woneem he ünner annern för *The Citadel* (1938) un *Goodbye Mr. Chips* (1939) tostännig weer. För den tweeten weer he sogor för den *[[Oscar]]* nomineert.

In’t Johr 1940 füng he an, as Speelbaas to arbeiten. Toeerst hett he en Reeg vun Propagandafilmen dreiht. Na’n Tweeten Weltkrieg weer he för gröttere britische Produkschonen ünner Verdrag nahmen, so as *Scott of the Antarctic* (1948) oder *The Cruel Sea* (1953). För den Film *The Long Arm* hett he 1956 en Pries kregen. In de 1960er Johren hett he ok för’t Feernsehn arbeit un Episoden vun britische Feernsehregen inszeneert, bit he sik 1970 ut dat Filmgewarf torüchtogen hett.

Frend is 1977 in’t Öller vun 67 Johren in London doodbleven.

## Filmografie (Utwahl)

## Utteken
Charles Frend weer dreemol för Filmpriesen vörslahn. Dat eerste mol weer 1940, as he för *Goodbye Mr. Chips* in de Kategorie *[[Oscar/Best Snitt|Best Snitt]]* för den *[[Oscar]]* nomineert weer. 1949 weer he för den *[[Golden Lööw|Goldenen Lööw]]* vun’t Filmfestival Venedig vörslahn för den Film *Scott of the Antarctic*. Wunnen hett he 1956 den *[[Sülvern Boor]]* vun de *6. [[Internatschonale Filmfestspele Berlin|Berlinale]]* för *The Long Arm*.

## Weblenken
Alnilam

**Alnilam** is de Egennaam vun den Steern ε Orionis in’t Steernbild Orion. Mit sien schienbore Helligkeit vun 1,7m is dat de veertheelste Steern in’n Orion un de dörtighellste an’n helen Himmel. Alnilam is de middelste Steern vun den Gördel.

## Naam
De Naam kummt vun’t Araabsche النظام *an-niżām* un hett mit dat Woort نظم *nażm* to doon, wat so veel heet as „Perlensnoor“. Annere Beteken sünd Alnihan un Alnitam. All dree Schrievwiesen sünd aver man verkehrte ÖVersetten vun den oorsprünglichen araabschen Naam.

## Egenschoppen
Alnilam is en blauen Överrees mit den dörtigfacken Radius vun de Sünn un en Temperatur an de Böverflach vun ruchweg 25.000 K. Sien Lüüchtkraft is 375.000-mol so groot as de vun uns Sünn. Siet 1943 deent dat Spektrum vun den Steern as en bestännige Grundlaag to’n Indeelen vun annere Steerns, vunwegen dat dat teemlich eenfack opboet is.

Ümgeven is Alnilam vun en molekulare Wulk (NGC 1990), de vun den Steern to’n Lüüchten anregt warrt. Bito is Alnilam en pulseren ännerlichen Steern vun’n Deneb-Tyyp. De Astronomen gaht dorvun ut, dat sik Alnilam in de nächsten Million Johren to en Ro’en Överrees entwickeln deit un denn as Supernova explodeert.

## Borns


## Weblenken
Generaldiözees Hannover

De **Generaldiözees Hannover** weer en Opsichtsbezirk von de Evangeelsch-luthersche Landskark Hannover.

De Generaldiözees is 1903 grünnt worrn, as sik de Generaldiözesen Calenberg un Lümborg-Celle tohoopdaan hebbt. Se hett denn bet 1936 bestahn, as dor ünner Landsbischop August Marahrens de Sprengel Calenberg von worrn is.

## Generalsupperndenten
* 1903–1905: Carl Schuster
* 1905–1925: Friedrich Ludwig Hermann Möller
* 1925–1933: Hans Süßmann
* 1933–1936: Karl Stalmann
Oscar/Best Trickeffekt

Mit den **[[Oscar]] för de Besten Trickeffekt** warrt de Leistung vun de Effektkünstlers vun en Film uttekent. Bit in dat Johr 1963 weer disse Oscar allgemeen för Sünnereffekten vergeven, siet 1964 sünd dormit blots noch visuelle Effekten meent, also Trickeffekten, de en sehn kann. Parallel dorto is de Kategorie för den Besten Tooneffekt inricht worrn.

In de Tabell staht de Filmen in dat Johr, in dat se uttekent worrn sünd.

## 1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2010

## 2011–2020

|}
Generaldiözees Horborg

De **Generaldiözees Horborg** weer en Opsichtsbezirk in dat Rebeed von de Evangeelsch-luthersche Landskark Hannover un de Noordelvsche Evangeelsch-Luthersche Kark.

De Generaldiözees is 1708 grünnt worrn, as se von de Generaldiözees Lümborg-Celle aftrennt worrn is. De Generaldiözees weer in de Inspekschonen Horborg, Lüchow, Bewick, Dannenbarg, Fallersleven un Klötz indeelt. Se hett denn bet 1903 bestahn, as se mit de Generaldiözees Bremen-Veern to de Generaldiözees Stood tohoopleggt worrn is.

Dat Amt as Generalsupperndent weer toglieks mit dat Amt as Pastoor an de eerste Pfarrstelle von de Dreefaltigkeitskark in Horborg verbunnen.

## Generalsupperndenten
* 1708–1710: Gustav Molanus
* 1710–1723: Hinrich Ludolf Benthem
* 1724–1725: Bernhard Christoph Cruse
* 1725–1746: Gottfried Anton Wilhelm Müller
* 1747–1751: Magnus Crusius
* 1752–1772: David Otto Wahrendorf
* 1773–1801: Paul Jacob Förtsch
* 1802–1805: Johann Conrad Eggers
* 1805–1815: August Ludwig Hoppenstedt
* 1816–1826: Carl August Moritz Schlegel
* 1827–1854: Gottlieb Christian Breiger
* 1855–1881: Adolf Göschen
* 1881–1899: Karl Schünhoff
* 1900–1903: Johannes Remmers
James Van Alen

**James Henry "Jimmy" Van Alen** (* 19. September 1902 in Newport, Rhode Island; † 3. Juli 1991 ok dor) weer en US-amerikaaansch Tennisspeler un -funktschonär.

## Biographie
1924 hett he sien Afsluss an de Cambridge University maakt. 

Van Alen speel Tenniseenzel un -düppel in den USA. Sien gröttst Verdeenst um den Tennissport weer 1963 dat Utfinnen vun den Tie-Break, dat 1970 offiziell in dat Tennisregelwark upnommen wurr un vun dat „VASSS“ (Van Alen Streamlined Scoring System). He hett 1954 ok de International Tennis Hall of Fame grünnd, in de he 1965 sülvst upnommen wurr.

## Weblenken
* Jimmy Van Alen up de Sieden vun de International Tennis Hall of Fame
Rudolf Stechmann

**Rudolf Stechmann** (* 9. Februar 1899 in Dollern; † 15. Oktober 1989 in Jörk) weer en düütschen Politiker von de DP. He weer von 1955 bet 1959 Afornten in’n Landdag von Neddersassen.

Stechmann is 1899 in Dollern boren un weer op de Högere School. He hett sik 1917 in’n Eersten Weltkrieg as Freewilligen mellt. As de Krieg toenn weer, hett he an de Technische Hoochschool Hannover studeert. En Tiedlang hett he sien Studium aver ünnerbraken, as he in en studentischen Kampfverband weer. Von 1920 af an hett he as Buur in Bossel arbeidt. Nadem he en Tied op de Landwirtschaftliche Hoochschool in Halle hett he na en autodidaktisch Studium sien Examen maakt un 1924 över dat Thema *Untersuchungen über Keimschwankungen einiger Gräser und ihre Bedeutung für die praktische Samenprüfung* sien Dokterarbeid schreven. 1925 is he Diplomlandwirt an de Universität Hamborg worrn. Von 1930 af an weer he as Buur sülvstännig. 1939 is he in’n Tweten Weltkrieg Baas von en swore Eenheit worrn. Na’t Enn von’n Krieg weer he Mitgrünner von’n Bund von nedderelvsche Aavtbuurn. 1953 hett he en Studienreis över Anbo un Verkoop von Aavt un Grööntüüg in de USA maakt. He weer Mitinhaber un Geschäftsföhrer von en Klinkerwark.

Stechmann weer von 1955 bet 1959 in de drüdde Wahlperiood Maat von’n Landdag von Neddersassen. He weer von’n 9. Mai 1955 af an Maat von de DP/CDU-Frakschoon.
Wilhelm Geerken

**Wilhelm Geerken** (* 11. Juli 1881 in Horst; † 16. Juni 1969 in Buxthu) weer en düütschen Politiker von de SPD.

Geerken is 1881 in Horst in Holsteen boren. He weer op de Volksschool un hett denn en Lehr as Koopmann maakt. Bet 1901 hett he as Handlungsgehilfe arbeidt un weer in de Tied von 1901 bet 1903 Soldaat. Von 1903 bet 1905 hett he in verscheden Firmen as Handlungsgehilfe un Reisender arbeidt. Blangenbi weer he von 1904 afan ok sülvstännig Koopmann. 1906 hett he sien egen Porzlaan-Geschäft in Buxthu apenmaakt. In’n Eersten Weltkrieg weer he von 1914 bet 1918 Soldaat.

Na’n Krieg güng he 1919 in de SPD un weer later Vörsitter in’n Kreisverband Jörk un Viez-Vörsitter von’n Ünnerbezirk Ünnerelv. Al siet 1919 weer he Raadsmann in’n Stadtraad von Buxthu un Afornten in’n Kreisdag von’n Kreis Jörk. Disse Ämter hett he 1933 mit de Machtergreifung verloren. Na 1933 is Geerken en poor Maal verhaft worrn un keem an’n 22. August 1944 korte Tied in dat Arbeitserziehungslager Farge.

Na’n Tweten Weltkrieg weer Geerken von 1945 bet 1948 Börgermeester von Buxthu (toeerst von de Briten insett, 1946 wählt). Geerken weer denn ok Maat von’n ernannten Hannöverschen Landdag von’n 23. August 1946 bet to’n 29. Oktober 1946. Von’n 9. Dezember 1946 bet to’n 28. März 1947 weer he Maat von’n ernannten Landdag von Neddersassen. As wählt Maat in’n Landdagswahlkreis Buxthu weer he in de eerste un twete Wahlperiood von’n 20. April 1947 bet to’n 5. Mai 1955 in’n Landdag von Neddersassen. In’n Stadtraad von Buxthu weer he bet 1964.

An’n 21. Januar 1965 is he Ehrenbörger von de Stadt Buxthu worrn. Na em hett ok de Wilhelm-Geerken-Weg in Buxthu sien Naam kregen.
Heinrich von Borstel

**Heinrich von Borstel** (* 9. Januar 1936 in Wischhoben) is en düütschen Politiker von de SPD.

Von Borstel is 1936 in Wischhoben boren. Sien Vader is al doodbleven as he 13 Johr oold weer. He hett na de Volksschool un de Realschool in Freeborg en Lehr as Bankkoopmann maakt. Na de Lehr hett he sik as Stüürberader wieder utbillen laten. Von 1961 af an weer he toeerst Stüürbevullmächtigten un siet 1974 denn Stüürberader. 

Von Borstel is 1955 in de SPD ringahn. He weer Viez-Vörsitter von’n SPD-Oortsvereen Noord-Keden un weer von 1976 af an Vörsitter von de Arbeidsgemeenschop Sülvstännige (AGS) von de SPD in’n Bezirk Noord-Neddersassen. He weer stellvertreden Maat von’n Verwaltungsraad von de Kreisspoorkass Stood. As Maat von’n Opsichtsraad weer he bi de Affallverwertungs-GmbH in Stood un Vörsitter von de Oortsgrupp Wischhoben von’n Rieksbund von de Kriegsdeelnehmers un Kriegsbeschädigten. Von 1964 bet 2011 is von Borstel Raadsherr in Wischhoben ween un von 1991 bet 2011 is he dor denn ok Börgermeester ween. In de Samtgemeen Noordkeden weer he von 1971 bet 2011 Raadsherr un en lange Tied ok Frakschoonsvörsitter von de SPD. 1971 is he Afornten in’n Kreisdag von’n Landkreis Stood worrn un weer dor Vörsitter von’n Sportutschuss un finanzpolietschen Spreker von de SPD. 

He weer in de 12. un 13. Wahlperiood von’n 21. Juni 1990 bet 1998 Maat von’n Landdag von Neddersassen.

Von Borstel hett an’n 30. März 2012 dat Bundsverdeenstkrüüz an’t Band kregen. An’n sülven Dag is he ok Ehrenbörger von Wischhoben worrn. 2016 hett he för siene Arbeid för den Tourismus in de Region den Gollen Heekt kregen.

He is verheiraadt mit siene Fro Sigrid. De beiden hebbt kene Kinner.
Wilhelm Ehlers (Politiker)

**Wilhelm Ehlers** (* 10. Dezember 1908 in Hornborg; † 18. Juli 1998 in  Stood) weer en düütschen Politiker von de SPD. He weer von 1959 bet 1974 Maat von’n Landdag von Neddersassen.

Ehlers is 1908 in Hornborg boren un weer eerst op de Volkksschool un denn op dat Gymnasium in Stood. He hett de mittlere Reife maakt. In de Johren 1927 bet 1938 hett he in de USA un dor en Lehr as Mürger maakt. 1939 hett he in Buxthu de Staatsboschool anfungen un weer dor bet 1941. 1941 hett he dat Examen as Inschenör in’t Rebeed Deepbo maakt. 1942 bet 1945 weer he Soldaat in’n Tweten Weltkrieg (Krieg gegen de Sowjetunion). In’n Krieg is he twee Maal swoor verwunnt worrn un keem 1945 in sowjetsche Kriegsfungenschop. Nadem he ut de Fungenschop freekamen is, füng he 1950 as Architekt bi de Wahnstättengenossenschaft för Kreis un Stadt Stood an. He weer Maat von’n Verwaltungsraad von de Stadtspoorkass Stood un von’n Spoorkassen- un Giroverbandsvörstand in Hannover.

Ehlers is 1954 Kreisvereensvörsitter un Maat von’n Bezirksvörstand von de SPD worrn. Vörsitter von’n Oortsvereen Stood von de SPD is he von 1956 bet 1966 ween. He weer in’n Kreisdag von’n Landkreis Stood un Raadsherr in de Stadt Stood. In de veerte bet sövente Wahlperiood (von’n 6. Mai 1959 bet 20. Juni 1974) weer he in’n Landdag von Neddersassen.

Ehlers hett 1973 dat Verdeenstkrüüz Eerste Klass von’n Verdeenstorden von de Bundsrepublik Düütschland kregen.

## Footnoten
Ronald Reagan

**Ronald Wilson Reagan** (* 6. Februar 1911 in Tampico, Illinois; † 5. Juni 2004 in Los Angeles, Kalifornien) weer en US-amerikaansch Schauspeler, Politiker (Republikaners) un van 1981 bit 1989 de 40. Präsident vun de USA. 

Reagan is in Illinois upwussen. Van 1929 bit 1932 studeer he an de Eureka College. Reagan weer Gouverneur vun Kalifornien van 1967 bit 1975.

Vör sien politisch Loopbahn weer he Schauspeler.

## Weblinks
Hans Günther Hellweeg

**Hans Günther Hellweeg** (* 28. April 1927 in Harsfeld; † 11. Februar 1994 in Lümborg) weer en düütschen Politiker von de CDU. He weer von 1978 bet 1986 Maat von’n Landdag von Neddersassen.

Hellweeg is 1927 in Harsfeld boren, dor opwussen un weer denn op dat Realgymnasium in Buxthu. Von 1943 bet an dat Enn von’n Tweten Weltkrieg weer he Flakhelper un is bi de Luftwaffe utbillt worrn. Na dat Abitur 1946 an’t Athenaeum in Stood hett he en Lehr in dat Kraftfahrzeug-Handwark maakt un is 1948 Gesell worrn. He hett ok Meesterprüfungen as Klempner (1954), Gas- un Waterinstallatör (1956) un Zentralheizungs- un Lüftungsbauhandwarker (1969) maakt. In de Johren 1954 bet 1976 harr he as sülvstännigen Ünnernehmer en Einzelhannelsgeschäft mit anslaten Handwarksbedriev.

Hellweeg güng 1970 in de CDU rin. He weer Raadsherr in’n Gemeenraad von Harsfeld un von 1972 af an Börgermeester von’n Flecken Harsfeld. He weer von 1972 bet 1980 ok Börgermeester von de Samtgemeen Harsfeld. Er wurde Verbandsvörsteher von’n Wasserleitungsverband Oolland un Maat von de Vullversammlung von de Industrie- un Hannelskamer för den Elv-Werser-Ruum. Von 1972 af an weer he Afornten in’n Kreisdag von’n Landkreis Stood un Maat von’n Kreisutschuss. 1976 bet 1982 weer he Viez-Landraad von’n Landkreis Stood.

Hellweeg weer in de neegte un teihnte Wahlperiood (von’n 21. Juni 1978 bet to’n 20. Juni 1986) Maat von’n Landdag von Neddersassen (bi de Wahl 1978 as Afornten för den Wahlkreis Bremervöör un 1982 as Afornten för den Wahlkreis Buxthu).

In Harsfeld is de Hellweeg-Allee na em nöömt worrn.

He weer verheiraadt un harr fiev Kinner.
Landdagswahlkreis Bremervöör

De **Wahlkreis Bremervöör** mit de Wahlkreisnummer 54 is en Wahlkreis för de Wahl to’n Neddersassischen Landdag. Dor höört von’n Landkreis Rodenborg de Stadt Bremervöör, de Gemeen Gnarrenborg un de Samtgemenen Geestborn, Sürsen, Tarms, Zeven un Zittens to.

De Wahlkreis harr bi de Wahlen von 1947 bet 1978 de Wahlkreisnummer 64 un bi de Wahlen 1982 bet 1998 de Nummer 68. Bi de Wahl 2003 hett he de Nummer 66 kregen un siet de Wahl 2008 driggt he de hüdige Nummer 54.

## Afornte

Direkt wählt Afornte in’n Wahlkreis weren:

## Wahl 2003

Bi de Landdagswahl in Neddersassen 2003 hett dat in’n Wahlkreis Bremervöör (Wahlkreisnummer 66) fiev Direktkannedaten geven. As Afornten direkt wählt worrn is Hans-Heinrich Ehlen von de CDU. 68,4&nbsp;% von de 66.193 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hett dat in’n Wahlkreis Bremervöör (Wahlkreisnummer 54) söven Direktkannedaten geven. As Afornten direkt wählt worrn is Hans-Heinrich Ehlen von de CDU. 60,2&nbsp;% von de 68.006 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hett dat in’n Wahlkreis Bremervöör (Wahlkreisnummer 54) söven Direktkannedaten geven. As Afornten direkt wählt worrn is Hans-Heinrich Ehlen von de CDU. 61,7&nbsp;% von de 68.683 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Bremervöör (Wahlkreisnummer 54) fiev Direktkannedaten geven. As Afornten direkt wählt worrn is Marco Mohrmann von de CDU. 64,8&nbsp;% von de 69.304 Wahlberechtigten hebbt bi de Wahl mitmaakt.

## Footnoten
Hellweeg (Mehrdüdig Begreep)

**Hellweeg** betekent

* Hellweeg, Oort in de Gemeen Hellweeg in’n Landkreis Rodenborg, Neddersassen.

**Hellweeg** is de Familiennaam von

* Hans Günther Hellweeg (1927–1994), düütschen Politiker (CDU),
* Hans Henning Hellweeg (* 1941), düütschen Mediziner,
* Hinnerk Hellweeg (1908–1991), düütschen Politiker (DP, CDU),
* Johann Hellweeg (* 1940), düütschen Historiker, Verwaltungsbeamten un Politiker (CDU),
* Karl Heinz Hellweeg (1910–1999), düütschen Physiker.

Kiek ok bi: Hellweg.
Rieksdagswahlkreis Provinz Hannover 19

De **Rieksdagswahlkreis Provinz Hannover 19** weer een von de 19 Wahlbezirke to’n Rieksdag von’n Noorddüütschen Bund un den Rieksdag von dat Düütsche Riek in de prüüßsche Provinz Hannover. In de Tied von’n Noorddüütschen Bund von 1867 bet 1871 hett dat twee Wahlen geven un in de Tied von 1871 bet 1918, in de dat Düütsche Kaiserriek bestahn hett, hett dat 13 Wahlen geven.

To’n Wahlkreis hett groff dat Rebeed von de Kreise Neehuus, Hadeln, Leh, Keden un Jörk tohöört. Bi de letzte Wahl 1912 hett de Wahlkreis denn den Kreis Leh an’n Rieksdagswahlkreis Provinz Hannover 18 afgeven.

## Afornte

Noorddüütschen Bund:
* Februar 1867: Rudolf von Bennigsen (NLP)
* August 1867: Rudolf von Bennigsen (NLP)
Kaiserriek:
* 1871: Rudolf von Bennigsen (NLP)
* 1874: Rudolf von Bennigsen (NLP)
* 1877: Rudolf von Bennigsen (NLP)
* 1878: Rudolf von Bennigsen (NLP)
* 1881: Rudolf von Bennigsen (NLP)
* Nawahl 1883: Adolph Bernhard Cronemeyer (DFP)
* 1884: Hermann Gebhard (NLP)
* 1887: Hermann Gebhard (NLP)
* 1890: Hermann Gebhard (NLP)
* 1893: Diederich Hahn (NLP)
* 1898: Diederich Hahn (BdL)
* 1903: Hugo Böttger (NLP)
* 1907: Diederich Hahn (BdL)
* 1912: Hartmann von Richthofen (NLP)
Rieksdagswahlkreis Provinz Hannover 16

De **Rieksdagswahlkreis Provinz Hannover 16** weer een von de 19 Wahlbezirke to’n Rieksdag von’n Noorddüütschen Bund un den Rieksdag von dat Düütsche Riek in de prüüßsche Provinz Hannover. In de Tied von’n Noorddüütschen Bund von 1867 bet 1871 hett dat twee Wahlen geven un in de Tied von 1871 bet 1918, in de dat Düütsche Kaiserriek bestahn hett, hett dat 13 Wahlen geven.

To’n Wahlkreis hett groff dat Rebeed von de Kreise Lümborg, Soltau un Winsen tohöört. Bi de letzte Wahl 1912 is dor denn ok noch de Kreis Bleikd tokamen, de vörher to’n Rieksdagswahlkreis Provinz Hannover 15 höört harr.

## Afornte

Noorddüütschen Bund:
* Februar 1867: Carl Erxleben (BKV)
* August 1867: Ludolf Fromme (NLP)
Kaiserriek:
* 1871: Carl Gravenhorst (DHP)
* 1874: Erich von Reden (NLP)
* 1877: Erich von Reden (NLP)
* 1878: Erich von Reden (NLP)
* 1881: Adolf von Wangenheim-Wake (DHP)
* 1884: Adolf von Wangenheim-Wake (DHP)
* 1887: Alexander Friedrichs (NLP)
* 1890: Adolf von Wangenheim-Wake (DHP)
* 1893: Adolf von Wangenheim-Wake (DHP)
* 1898: Adolf von Wangenheim-Wake (DHP)
* 1903: Max Jänecke (NLP)
* Nawahl 1904: Adolf von Wangenheim-Wake (DHP)
* 1907: Rudolf Sievers (NLP)
* 1912: Adolf von Wangenheim (DHP)
Krankenhuus Buxthu

Dat **Krankenhuus Buxthu** is dat Krankenhuus in de Stadt Buxthu. Dat steiht op’n Bullenbarg an’n Ottenser Weg in’n Süüdwesten von de Stadt. De Bundsstraat 73 löppt so bi 400 Meter in’n Noordoosten langs.

Bedreven warrt dat von de Elbe Kliniken Stade-Buxtehude. Dat Krankenhuus Buxthu is 2001 mit dat Krankenhuus Stood tohoopslaten worrn. Dat höört siet 2002 ok to’n Elv-Heid-Krankenhuusverbund.

## Historie

Dat eerste Krankenhuus in Buxthu is in’n Oktober 1885 inricht worrn. Dat weer in dat Armenhuus in de Moordoorstraat un harr 20 Bedden. 1903 hett sik en Krankenhuusbovereen grünnt, de Geller för en grötter Krankenhuus sammelt hett. Eerst in de Johren 1920 hebbt se denn anfungen, en neet Krankenhuus op dat Lüder’sche Grundstück in de Bahnhoffstraat to boon. Dat is 1929 trech worrn. Dat hett later en Anbo kregen un de Tall Bedden is von 25 op 75 stegen. Buxthu is aver wieder wussen un bald al müssen se Noodbedden in’t Krankenhuus opstellen un in de ole Harbarg *Zur Heimat* an’n Bollweg is en Hülpskrankenhuus mit 56 Bedden inricht worrn.

1953 hett de Stadt Buxthu denn beslaten en neet Krankenhuus to boon. Dat schull nu op dat hüdige Grundtück op’n Bullenbarg stahn, dat de Stadt Buxthu köfft hett. Mit dat Boon sünd se an’n 30. Januar 1959 anfungen un an’n 13. April 1962 kunn dat inwieht warrn. Aver al kort vörher, bi de Stormflood in’n Februar 1962 weer dat Krankenhuus in Inatz. Üm un bi 25 Johr later is denn noch en ne’en Trakt tokamen un 1994 hett de Dermatologie en egen Gebüüd blangenan kregen. An dat Enn von de Johren 1990 ist dat Krankenhuus för alltohoop 80 Millionen Mark renoveert worrn.

Dat Krankenhuus hett 253 Bedden. Elk Johr warrt dor so üm un bi 5300 Operatschonen dörföhrt. Arbeiden doot dor so bi 600 Lüüd.

Dat Gebüüd von 1929 is 2006 afreten worrn.
Bullenbarg (Buxthu)

De **Bullenbarg** is en Barg in’n Süden von Buxthu. He liggt op 51 m över NN un is dormit de höögste Punkt von de Stadt Buxthu.

De Öörd ümto den Barg sünd Ooldklooster in’n Noorden, Eindörp in’n Süüdoosten, Ottens in’n Süden un Heitmannshusen in’n Noordwesten.

Op’n  Bullenbarg is 1959 bet 1962 dat Krankenhuus Buxthu boot worrn. Dor steiht ok en Waterspieker von de Stadtwarken Buxthu.
Rieksdagswahlkreis Provinz Hannover 18

De **Rieksdagswahlkreis Provinz Hannover 18** weer een von de 19 Wahlbezirke to’n Rieksdag von’n Noorddüütschen Bund un den Rieksdag von dat Düütsche Riek in de prüüßsche Provinz Hannover. In de Tied von’n Noorddüütschen Bund von 1867 bet 1871 hett dat twee Wahlen geven un in de Tied von 1871 bet 1918, in de dat Düütsche Kaiserriek bestahn hett, hett dat 13 Wahlen geven.

To’n Wahlkreis hett groff dat Rebeed von de Kreise Stood, Geestmünn, Bremervöör, Oosterholt un Blomendal tohöört. Bi de letzte Wahl 1912 is dor denn ok noch de Kreis Leh tokamen, de vörher to’n Rieksdagswahlkreis Provinz Hannover 19 höört harr.

## Afornte

Noorddüütschen Bund:
* Februar 1867: Adolph Weber (NLP)
* August 1867: Adolph Weber (NLP)
Kaiserriek:
* 1871: Diedrich Wilhelm Andreas Augspurg (NLP)
* 1874: Wilhelm Laporte (NLP)
* 1877: Wilhelm Laporte (NLP)
* 1878: Wilhelm Laporte (NLP)
* 1881: Gustav Wendt (DFP)
* 1884: Johann Cornelsen (NLP)
* 1887: Rudolf von Bennigsen (NLP)
* 1890: Rudolf von Bennigsen (NLP)
* 1893: Rudolf von Bennigsen (NLP)
* 1898: Carl Sattler (NLP)
* 1903: Carl Sattler (NLP)
* 1907: Adolf Reese (NLP)
* 1912: Johannes Hoppe (NLP)
David Schröder

**David Schröder** (* 28. April 1985 in Leipzig) is en düütsche Slalom-Kanusportler.

## Leven un Loopbahn
Schröder föhrt siet 2004 tosamen mit sien Partner Frank Henze in’n Tweeer-Canadier (C2) för den Leipziger-Kanu-Club (LKC).

De beiden hebbt in de Johren 2006, 2007 un 2008 de Goldmedaille in de C2-Mannschopsrennen bi de Europameesterschoppen wunnen. Se sünd butendem mehrmols Düütsche Meester worrn un hebbt 2009 bi de Weltmeesterschoppen in’n spaansche Seu d’Urgell in’t C2-Mannschopsrennen de Sülvermedaille wunnen. Bi de Weltmeesterschoppen 2010 in’t sloweensche Tacen hebbt se en Bronzemedaille kregen.

## Literatur
* Team Kunststoff: Die DKV-Nationalmannschaft Kanu-Slalom 2009, Korschenbroich 2009

## Weblinks
* Websteed vun’n DKV
* Offizielle Websteed vun Davide Schröder
Wittkopp

De **Wittkopp** is en düütsche Fleeschschaap, de van Waterkant an de Noordsee kummt. De Schaapen hebben en önnigen Rohm un setten goed Fleesch an, ool Bucken weegen bit nar 150 kg, dej Eiken kriegen meest twee Lammer. In Dörschnitt schallen dat 1,7 bit 2,1 in elket Johr weesen. De Lammer könnt al na dreij bit veer Maant schlacht wodden. Dej Schaapen sind hejl witt, dürn aber düster Klauwn und Nösenschliemhuut hebben. Dej Wull is goed um dor ut Teppiche to maaken. För Unnerwaaschke is de Wull to groff, dat jökt as dej mord.

## Geschiecht
De Wittkopp is in dej Mitte van dej 19. Johrhunnert entstaan. In dej Tied hebben dej Englanners Schlachtveih söcht, sej muchen aber dej düütsche Schaapen nich so gern eeten. Dor sin dennar erst Bucken ut England nar Noorddütschland invört wodden um düsse Bucken up dej dütsche Schaapen uptosetten. Mejst wern dat Cotswold un Leicester, dej hörn in dej Gruppe van dej englische Langwoolschaapen. Dej Schlachtlammer harn gewaltich Fett, watt sej daamols gern hebben wullen, vörndach aber kein een mehr eeten mach. Doorum hebben sej in dej 70er Johrn van dej 20. Johrhunnert in Sleswig-Holsteen anfangen Berries un een paar Texel intokruidsen. In Weser-Ems hebben sej Berries noch bit in dej 90er Johrn wieder inkruidst. Nun dürst Du dat mit Herdbookdeern nich mehr maaken. Dej Wittkopp is vant utstarben bedroht.
Rieksdagswahlkreis Provinz Hannover 17

De **Rieksdagswahlkreis Provinz Hannover 17** weer een von de 19 Wahlbezirke to’n Rieksdag von’n Noorddüütschen Bund un den Rieksdag von dat Düütsche Riek in de prüüßsche Provinz Hannover. In de Tied von’n Noorddüütschen Bund von 1867 bet 1871 hett dat twee Wahlen geven un in de Tied von 1871 bet 1918, in de dat Düütsche Kaiserriek bestahn hett, hett dat 13 Wahlen geven.

To’n Wahlkreis hett groff dat Rebeed von de Kreise Horborg, Rodenborg un Zeven tohöört.

## Afornte

Noorddüütschen Bund:
* Februar 1867: August Grumbrecht (NLP)
* August 1867: August Grumbrecht (NLP)
Kaiserriek:
* 1871: August Grumbrecht (NLP)
* 1874: August Grumbrecht (NLP)
* 1877: August Grumbrecht (NLP)
* 1878: Adolf von Grote (DHP)
* 1881: Justus Bostelmann (NLP)
* 1884: August von Estorff (DHP)
* 1887: Wilhelm Hastedt (NLP)
* 1890: Wilhelm Hastedt (NLP)
* 1893: Wilhelm Müller (DRP)
* 1898: Johann Depken (NLP)
* 1903: Johann Depken (NLP)	
* 1907: Wilhelm Varenhorst (DRP)
* 1912: Ludwig Alpers (DHP)
Hermann Garrn

**Hermann „Etsche“ Garrn**, eegentlich **Hermann Ehlers** (* 11. März 1888; † 27. März 1964) weer en düütsch Footballspeler.

In sien Vereensloopbahn speel he för den SC Victoria Hamburg.

1908 un 1909 keem he aber ok tweemal in de düütsch Football-Natschonalmannschap to’n Insatz: An’ 17. Juni 1908 bi dat 2:3 in Öösterriek un an’ 16. März 1909 bi dat 0:9 in England. Dornah wurr he aber nich weer insett. 

## Enkeld Nahwiesen
Jan van Breda Kolff

**Jan Gualtherus van Breda Kolff** (* 18. Januar 1894 in Medan (Nedderlannsch-Indien, hüüd Indonesien); † 6. Februar 1976 in West Chatham, Massachusetts, USA) weer en nedderlannsch Footballspeler. 

Tüschen 1911 un 1913 hett Jan van Breda Kolff elf Lännerspelen för de nedderlannsch Footballnatschonalmannschap maakt un dorbi een Door schaaten. Bi de Olympisch Sömmerspelen 1912 in Stockholm wunn he mit de Mannschap vun de Nedderlannen de  Bronzemedaille. He speel för den Vereen HVV Den Haag.

Nah sien Loopbahn as Footballspeler hett van Breda Kolff as Börsenmakler in de USA arbeit. Sien Söhn *Butch van Breda Kolff* un sien glieknaamig Enkel *Jan* wurrn spoodriek  Basketballtrainer.

## Weblenken
* Jan van Breda Kolff in de Datenbank vun sportsreference.com (engelsch)
Grietje Kammler

**Grietje Kammler** (* 1985 in Emden) is de Baasfroo von dat Plattdüütskbüro van de Oostfreeske Landskupp in Auerk.

Kammler is in Emden boren un in Hint opwussen. Se hett 2004 dat Abitur an dat Johannes-Althusius-Gymnasium in Emden maakt un hett denn van 2005 bet 2010 Düütsche Philologie, Komparatistik un Geslechterforschung an de Universität Göttingen studeert. In’n Oktober 2010 hett se ehren Magister maakt un is denn wetenschopliche Mitarbeiderske bi Perfesser Udo Friedrich worrn. In’n Harvst 2012 is dor denn en wetenschopliche Assistenz van worrn. Ok an de Universität Erlangen hett se en Tied lang as wetenschopliche Assistenz arbeidt. Bi ehr Dokterarbeid is se noch bi (Stand Juli 2014).

An’n 1. Juli 2014 is se Baasfroo van dat Plattdütskbüro worrn.